CELEX: 32020D1134
Language: da
Date: 2020-07-30 00:00:00
Title: Rådets afgørelse (FUSP) 2020/1134 af 30. juli 2020 om ændring af afgørelse (FUSP) 2017/915 om EU-outreachaktiviteter til støtte for gennemførelsen af traktaten om våbenhandel

31.7.2020   
               
               
                  DA
               
               
                  Den Europæiske Unions Tidende
               
               
                  L 247/24
               
            
         RÅDETS AFGØRELSE (FUSP) 2020/1134
         af 30. juli 2020
         om ændring af afgørelse (FUSP) 2017/915 om EU-outreachaktiviteter til støtte for gennemførelsen af traktaten om våbenhandel
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 28, stk. 1, og artikel 31, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 29. maj 2017 afgørelse (FUSP) 2017/915 (1).
                  
               
                     (2)
                  
                  
                     Afgørelse (FUSP) 2017/915 fastsætter en gennemførelsesperiode på 36 måneder for aktiviteterne omhandlet i afgørelsens artikel 1 fra datoen for indgåelse af de finansieringsaftaler, der er omhandlet i afgørelsens artikel 3, stk. 3.
                  
               
                     (3)
                  
                  
                     Den tyske økonomi- og eksportkontrolstyrelse (BAFA) og Expertise France anmodede henholdsvis den 22. og den 29. juni 2020 i deres respektive egenskaber af gennemførende organer om en forlængelse af gennemførelsesperioden for afgørelse (FUSP) 2017/915 indtil den 30. juni 2021 på grund af udfordringer som følge af den fortsatte covid-19-pandemi.
                  
               
                     (4)
                  
                  
                     Fortsættelsen af aktiviteterne omhandlet i artikel 1 i afgørelse (FUSP) 2017/915 har ingen indvirkninger med hensyn til finansielle ressourcer indtil den 30. juni 2021.
                  
               
                     (5)
                  
                  
                     Afgørelse (FUSP) 2017/915 bør ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Artikel 5 i afgørelse (FUSP) 2017/915 affattes således:
            
               »Artikel 5
               
               Denne afgørelse træder i kraft på dagen for vedtagelsen.
               Den udløber den 30. juni 2021.«
            
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 30. juli 2020.
            
               
                  På Rådets vegne
               
               M. ROTH
               
                  Formand
               
            
         
         
            (1)  Rådets afgørelse (FUSP) 2017/915 af 29. maj 2017 om EU-outreachaktiviteter til støtte for gennemførelsen af traktaten om våbenhandel (EUT L 139 af 30.5.2017, s. 38).